בל דלפין

מארי-בל קירשנר (באנגלית: Mary-Belle Kirschner; נולדה ב-23 באוקטובר 1999), הידועה יותר בכינויה המקוון בל דלפין (Belle Delphine), היא אישיות אינטרנט, דוגמנית, קוספליירית, שחקנית פורנו וכוכבת אינסטגרם בריטית ילידת-דרום אפריקה. הפוסטים שלה מאופיינים באסתטיקה אלטרנטיבית המושפעת מתרבות האנימה, הפנטזיה, תרבות ה-"E-girls" וממים אינטרנטיים. כתוצאה מפעילותה המקוונת, היא הפכה למם אינטרנטי בפני עצמה.

== ביוגרפיה ==
קירשנר נולדה בקייפטאון שבדרום אפריקה, משם עברה לבסוף לבריטניה.<ref name="Sloan2019"></ref><ref name="PopBuzz2019"></ref><ref name="Aggeler2019"></ref> גדלה במשפחה נוצרית אדוקה. קירשנר פתחה חשבון אינסטגרם ב-2015,<ref name="Leskin2019-a">
</ref> וחשבון יוטיוב ביולי 2016.

בשנת 2018 קירשנר החלה להעלות באופן קבוע תמונות שלה מדגמנת. הסגנון שלה מאופיין באביזרים כמו פאות ורודות, גרביים בגובה הירך ואוזני חתול, והבעות פנים בהשפעת תרבות האנימה (לדוגמה אהגאו). במארס 2018 השיקה קירשנר חשבון פטראון, דרכו תומכים יכולים לתרום לה על בסיס חודשי.<ref name="Dickson2019"></ref> התוכן שלה זיכה אותה במעל 4,400 תומכים באתר. מגזין "פוליגון" ציין כי עוקב אחד הוציא 2,500 דולר בתמורה לשיחת סקייפ אישית עם קירשנר.

עם התפתחות המעמד שלה כאושיית רשת, חשבון האינסטגרם שלה צמח מ-850,000 עוקבים בנובמבר 2018 ל-4.2 מיליון ביולי 2019. התוכן שלה החל גם לכלול באופן ניכר ולעיתים קרובות הבעות פנים הנקראות "Ahegao". אלו הן הבעות מוגזמות, מגולגלות עיניים, המסמנות אורגזמה ומופיעות לעיתים קרובות באנימה למבוגרים.<ref name="Cole2020"></ref> בנוסף, קירשנר מייצרת תוכן קוספליי, עם דמויות פופולריות כגון הארלי קווין ו-D.Va. מגזין "Complex" תיאר עוד יותר את אופי התוכן של קירשנר, ומפרט כי "יחד עם התמונות המסורתיות שלה יותר, היא פרסמה קטעים של עצמה שאכלה ביצה חיה, קליפה והכל. גלילה בפוסטים שלה עשויה למצוא "מלכודות צמא" (סלנג המתאר תמונות בעלות אופי מיני) צבעוניות באותה מידה שהיא תמצא תמונות שלה משחקת בתמנון מת".<ref name="Galbraith2019"></ref>

=== פתיחת חשבון "פורנהאב" ומכירה של מי אמבט ===
ביוני 2019 פרסמה קירשנר באינסטגרם הבטחה ליצור חשבון Pornhub אם הפוסט שלה יגיע למיליון לייקים.<ref name="Hill2019"></ref> Pornhub הגיב לפוסט וכינה אותו "החדשות הטובות ביותר". הפוסט זכה במהירות ליותר מ־1.8 מיליון לייקים; בתגובה, קירשנר קימה את הבטחתה ויצרה חשבון Pornhub, אליו העלתה 12 סרטונים.

הסרטונים גררו תגובות מעורבות, מכיוון שהעלאותיה היו סרטוני טרול שהכילו כותרות ותמונות ממוזערות מטעות, לדוגמה: סרטון בו נראית קישרנר מלטפת תרנגול, כאשר הכותרת עושה שימוש מטעה במשמעות הכפולה של המילה Cock.<ref name="Prokos2019"></ref><ref name="Crichton2019"></ref><ref name="Rivera2019"></ref><ref name="Dodgson2019a"></ref><ref name="Dey2019"></ref><ref name="Song2019b"></ref> "בל דלפין" היה המונח הרביעי ברשימת המונחים המחופשים ביותר בפורנהאב באותה שנה.<ref name="Naftulin2019"></ref>

ב־1 ביולי 2019, קירשנר השיקה את החנות המקוונת שלה, יחד עם מוצר שכונה "מי אמבט של גיימרית".<ref name="Hernandez2019"></ref><ref name="Dodgson2019b"></ref> המוצר שווק כמי האמבט שבהם רחצה, ומחירו היה 30 דולר. קירשנר הצהירה כי הרעיון למכור את מי האמבט שלה נבע מתגובות של המעריצים בתמונותיה, שאמרו שהם ישתו את מי האמבט שלה. לאחר זמן מה, הוסיפה קירשנר את ההערה: "מים אלה אינם מיועדים לשתייה ויש להשתמש בהם רק למטרות סנטימנטליות." המוצר זכה להצלחה מסחרית עבור קירשנר- אזל מלאי מי האמבט בשלושה ימים (כ-500 יחידות).<ref name="Vivar2019"></ref> התגובות באינטרנט כללו חיקויים, זיופים (לדוגמה: שתן, מסטיק לעוס וכו'), פארודיות ומוצרי "ספין אוף".<ref name="Sung2019"></ref><ref name="MacGuill2019"></ref> ניתן למצוא סרטוני יוטיוב בהם אנשים שתו, בישלו ואידו את מי האמבט.

=== חסימת חשבון האינסטגרם ===
ב־19 ביולי 2019, חשבון האינסטגרם של קירשנר הושעה מהפלטפורמה.<ref name="Molina2019"></ref> במגזין "Business Insider" דווח כי השעיית החשבון של קירשנר הגיע "לכאורה לאחר קמפיין דיווח מתואם נגדה."<ref name="Kanter2019"></ref> עם זאת, דובר אינסטגרם מסר כי חשבונה לא הוסר עקב הקמפיין הנ"ל, אלא משום שהוא מפר את הנחיות הקהילה של החברה. הסיבה הספציפית שהובילה להסרת החשבון של קירשנר לא נמסרה על ידי הדובר, מסיבות של שמירה על פרטיות.<ref name="Maxim2019"></ref> החשבון "belle.delphine" צבר למעלה מ-4.5 מיליון עוקבים טרם הוסר.<ref name="SocialBlade"></ref>

==קישורים חיצוניים==

==הערות שוליים==

קטגוריה:דוגמניות דרום אפריקאיות
קטגוריה:יוטיובריות בריטיות
קטגוריה:דוגמניות בריטיות
קטגוריה:טיקטוקריות בריטיות
קטגוריה:מחלוקות הקשורות לאינטרנט
קטגוריה:מחלוקות ביוטיוב
קטגוריה:יוצרי תוכן דיגיטלי ב-OnlyFans
קטגוריה:בריטיות שנולדו ב-1999
קטגוריה:בריטים שנולדו ב-1999